CELEX: 62021CN0472
Language: da
Date: 2021-08-02 00:00:00
Title: Sag C-472/21: Anmodning om præjudiciel afgørelse indgivet af Bundesgerichtshof (Tyskland) den 2. august 2021 — Monz Handelsgesellschaft lnternational mbH & Co. KG mod Büchel GmbH & Co. Fahrzeugtechnik KG

22.11.2021   
            
            
               DA
            
            
               Den Europæiske Unions Tidende
            
            
               C 471/18
            
         
      Anmodning om præjudiciel afgørelse indgivet af Bundesgerichtshof (Tyskland) den 2. august 2021 — Monz Handelsgesellschaft lnternational mbH & Co. KG mod Büchel GmbH & Co. Fahrzeugtechnik KG
      (Sag C-472/21)
      (2021/C 471/26)
      Processprog: tysk
      
         Den forelæggende ret
      
      Bundesgerichtshof
      
         Parter i hovedsagen
      
      
         Designindehaver og appellant: Monz Handelsgesellschaft lnternational mbH & Co. KG
      
         Sagsøger og appelindstævnt: Büchel GmbH & Co. Fahrzeugtechnik KG
      
         Præjudicielle spørgsmål
      
      
                  1.
               
               
                  Er en komponent, som udgør et mønster, allerede »synlig« som omhandlet i artikel 3, stk. 3, i direktiv 98/71/EF (1), hvis det er objektivt muligt at se designet, når komponenten er monteret, eller er det synligheden under bestemte anvendelsesbetingelser eller ud fra et bestemt betragterperspektiv, der er afgørende?
               
            
                  2.
               
               
                  Såfremt det første spørgsmål besvares således, at det er synligheden under bestemte anvendelsesbetingelser eller fra et bestemt betragterperspektiv, der er afgørende:
                  
                              a)
                           
                           
                              Er det med hensyn til vurderingen af den endelige brugers »normale brug« af et sammensat produkt som omhandlet i artikel 3, stk. 3 og 4, i direktiv 98/71/EF det anvendelsesformål, som er tilsigtet af producenten af komponenten eller det sammensatte produkt, eller den endelige brugers sædvanlige anvendelse af det sammensatte produkt, der er afgørende?
                           
                        
                              b)
                           
                           
                              Ud fra hvilke kriterier skal det vurderes, om den endelige brugers anvendelse af et sammensat produkt er »normal« som omhandlet i artikel 3, stk. 3 og 4, i direktiv 98/71/EF?
                           
                        
            
         (1)  Europa-Parlamentets og Rådets direktiv 98/71EF af 13.10.1998 om retlig beskyttelse af mønstre (EFT 1998, L 289, s. 28).